دانييل ناثانز

دانييل ناثانز (30 اكتوبر 1928 - 16 نوفمبر 1999) كان عالم أحياء دقيقة أمريكى. اتمنح جايزة نوبل فى الطب سنة 1978 لاكتشافه إنزيمات القيد وتطبيقاتها فى رسم خرائط القيد .

 الحياة المبكرة والتعليم 

ناثانز اتولد فى ويلمنجتون ، ديلاوير ، و هو الأخير من 9 ولاد  لوالدين مهاجرين يهوديين روسيين، سارة (ليفيتان) وصمويل ناثانز. خلال فترة الكساد الكبير ، فقد ابوه شركته الصغيرة و فضل عاطل عن العمل لفترة طويلة. دخل المدارس العامة بعدين دخلبجامعة ديلاوير ،  اخد درجة البكالوريوس فى الكيمياء سنة 1950. و اخد  درجة الدكتوراه فى الطب من جامعة واشينطون فى سانت لويس سنة 1954 وقام بفترة تدريب لمدة سنه فى المركز الطبى المشيخى مع روبرت لوب. علشان ياخد شوية راحة قبل ما يبتدى فترة التدريب الطبى بتاعته، ناثانز اشتغل مساعد كلينيكى فى المعهد القومى للسرطان التبع لمعاهد الوطنية للصحة فى بيثيسدا، ماريلاند. وهناك، كان بيقسم وقته بين رعاية المرضى اللى بياخدوا علاج كيماوى تجريبى للسرطان، وبين البحث فى أورام خلايا البلازما اللى اكتشفوها مؤخر فى الفيران، واللى كانت شبه الورم النقوى المتعدد اللى بيحصل للبنى آدمين. ناثانز استغرب قد إيه المعلومات عن بيولوجيا السرطان كانت قليلة، وده خلاه يهتم بكيفية تكوين البروتينات فى أورام الورم النقوي، وكتب أول أبحاثه عن الموضوع ده.

ناثانز رجع المركز الطبى المشيخى الكولومبى سنة 1957 للإقامة لمدة  سنتين ، مجددًا تحت إشراف روبرت لوب. واصل العمل على مسألة تخليق البروتين كلما سنحت له الفرصة. سنة 1959، قرر التفرغ للبحث و بقا باحث مشارك فى معمل فريتز ليبمان بمعهد روكفلر فى نيو يورك."Biographical Overview". دانييل ناثانز - Profiles in Science. 2019-03-12. Retrieved 2023-03-26.

 حياة مهنية 

سنة 1962، دخلبكلية الطب بجامعة جونز هوبكنز كأستاذ مساعد فى علم الأحياء الدقيقة. رُقّى لأستاذ مشارك سنة 1965، بعدين لأستاذ سنة 1967.  بقا مدير لقسم الأحياء الدقيقة سنة 1972، و فضل فى المنصب ده  لحد سنة 1982. سنة 1981، غُيّر اسم قسم الأحياء الدقيقة لقسم الأحياء الجزيئية وعلم الوراثة.

سنة 1982، عينت جامعة جونز هوبكنز ناثانز أستاذًا جامعى، و هو المنصب اللى شغله لحد وفاته سنة 1999. كما  بقا كمان باحث رئيسى فى وحدة معهد هوارد هيوز الطبى فى كلية الطب بجامعة جونز هوبكنز سنة 1982.

من سنة 1995 لسنة 1996، شغل ناثانز منصب الرئيس المؤقت لجامعة جونز هوبكنز .

فى يناير 1999، أنشأت كلية الطب بجامعة جونز هوبكنز معهد ماكوسيك-ناثانز للطب الوراثي، و هو مركز متعدد التخصصات للأبحاث والدراسات الاكلينيكيه سمى على اسم ناثانز وعالم الوراثة الطبية الرائد فيكتور ماكوسيك .

ناثانز كمان اخد 6 درجات دكتوراه فخرية خلال مسيرته المهنية.

 الجوايز 

 1967: جايزة سلمان واكسمان فى علم الأحياء الدقيقة
 1976: جايزة الأكاديمية الوطنية للعلوم فى علم الأحياء الجزيئي
 1977: انتخب عضو فى الأكاديمية الامريكانيه للفنون و العلوم 
 1978: جايزة نوبل فى علم وظايف الأعضاء أو الطب
 1979: انتخب عضو فى الأكاديمية الوطنية للعلوم 
 1985: انتخب عضو فى الجمعية الفلسفية الامريكانيه 
 1993: الميدالية الوطنية للعلوم

 شوف كمان 

 الحائزين اليهود على جايزة نوبل

 مصادر 

 قراية  إضافية 









 لينكات برانيه 

 دانييل ناثانز on Nobelprize.org 
 The دانييل ناثانز Papers - Profiles in Science, National Library of Medicine
 دانييل ناثانز — Biographical Memoirs of the National Academy of Sciences

تصنيف:واخدين جايزة نوبل فى الفيسيولوجيا او الطب
تصنيف:وفيات 1999
تصنيف:مواليد 1928